stanford-oval/wikipedia huggingface dataset:
ג'ורג' אנד ולטשר

| --- | --- |

 מידע כללי
 סוג:  פאב 
 כתובת:  לונדון 
 מיקום:  הסיטי של לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1746
 תאריך פתיחה רשמי:  1746 
 קואורדינטות:  51°30′47″N 0°05′09″W﻿ / ﻿51.51292068°N 0.085914563°W﻿ / 51.51292068; -0.085914563
  (למפת לונדון מוגדלת) קנט סארי ברקשייר בקינגהאם הרטפורדשייר אסקסג'ורג' אנד ולטשר(למפת לונדון רגילה) קנט סארי בר. בקי. הרטפורדשייר אסקסג'ורג' אנד ולטשר(למפת הסיטי של לונדון רגילה) ג'ורג' אנד ולטשר(למפת הסיטי של לונדון מוגדלת) ג'ורג' אנד ולטשר
 
ג'ורג' אנד ולטשר או ג'ורג' אנד ואלטשר (באנגלית: George and Vulture - ג'ורג' והנשר) הוא פאב שהחל לפעול בשנת 1746 בכיכר קאסל (Castle Court) שליד רחוב לומברד שבסיטי של לונדון. הפאב הוקם באתר בו פעל פאב מאז שנת 1600, וקודם להקמתו של הפאב הייתה ממוקמת במקום אכסניה מאז שנת 1268.
צ'ארלס דיקנס נהג לשתות לעיתים קרובות בפאב זה, והוא מזכיר את הפאב למעלה מ-20 פעמים בספרו "רשומות מועדון הפיקוויקים", ועל פי הספר, הפאב הוא מקום מושבו של המועדון מאז הקמתו.
כאשר הוצע בשנות ה-50 להרוס את מבנה הפאב יצא נכדו של דיקנס בקמפיין להצלת המבנה. מאז שנת 1950 משמש הפאב כמקום המפגש של מועדון מעריצי צ'ארלס דיקנס. הקמפיין להצלת המבנה הצליח והוא הוכרז על ידי איגוד העיר לונדון כמבנה היסטורי לשימור.
ג'וזף וו. פרייזר

| --- | --- |
אין תמונה חופשית
 לידה:  4 במרץ 1892 נאשוויל, ארצות הברית 
 פטירה:  7 באוגוסט 1971 (בגיל 79) 
 מדינה:  ארצות הברית 
 השכלה:  בית הספר להנדסה ומדע שימושי של ייל  Sheffield Scientific School 
 
ג'וזף וושינגטון פרייזר (באנגלית: Joseph Washington Frazer;‏ 4 במרץ 1892 – 7 באוגוסט 1971) היה מנהל יצרניות רכב אמריקאיות באמצע המאה ה-20, במהלך חייו הועסק פרייזר בחצי תריסר חברות כמכונאי, מדריך, איש כספים, איש מכירות, נשיא ויו"ר דירקטוריון.
פרייזר הקים עם הנרי ג'יי קייזר את חברת קייזר-פרייזר, מילא תפקידים בכירים ביצרניות הרכב: קרייזלר, ויליס-אוברלנד (אנ') וגרהאם-פייג (אנ').
ביוגרפיה

פרייזר נולד בנאשוויל, טנסי, בנם של ג'יימס פרייזר, עורך דין ושופט, ומרי וושינגטון.
פרייזר סיים את לימודיו בבית הספר "Hotchkiss" (אנ') בלייקוויל (אנ'), קונטיקט, והמשיך בלימודיו בבית הספר להנדסה בבית הספר המדעי (אנ') של אוניברסיטת ייל, בניו הייבן, קונטיקט, וסיים את לימודיו במדעים בשנת 1911.
פרייזר הצטרף לסוכנות "פאקרד" (אנ') של אחיו בנאשוויל כעוזר מכונאי. לאחר מכן שינה את המיקוד שלו למכירת ושיווק מכוניות חדשות בסוכנות ובעקבות זאת בזכיינית "פאקרד" אחרת בעיר ניו יורק. לאחר מכן עבר לקליבלנד והפעיל משרד מכירות לחברת המכוניות "סקסון" (אנ') במישיגן.
פרייזר נשכר על ידי קונצרן הרכב האמריקאי ג'נרל מוטורס, בזכות הבנתו בהלוואות רכישה הפכה את פרייזר למארגן המוקדם של "GMAC" (אנ'). פרייזר הושאל מהצוות המנהל של "ג'נרל מוטורס" כדי להקים מנגנון הלוואה דומה לחברת ייצור המכוניות של "Pierce-Arrow Motor Car Company" (אנ').
ביוגרפיה > "קרייזלר"

בשנת 1923 פרייזר פגש לראשונה את וולטר קרייזלר בחברת מותג הרכב "Maxwell automobile" (אנ'). קרייזלר הייתה מודעת למוניטין הגובר של פרייזר בעסק כהוגה דעות שהפך אפשרות למכירות כלי רכב בהיקפים גדולים. פרייזר הצטרף לקרייזלר, ועזר לשלש את מכירותיה השנתיות. פרייזר עזר לקרייזלר להשיג את המשאבים לבנות מכונית משלו.
בשנת 1925 הקימה "קרייזלר" את תאגיד קרייזלר ("Chrysler Corporation"). פרייזר הציע בפני קרייזלר כי החברה תבנה מכונית במחיר נמוך שיאתגר את פורד וג'נרל מוטורס. פרייזר הציע לקרוא למכונית "פלימות'" (אנ'). ב־11 בינואר 1928, הופקה המכונית הראשונה ועד שנת 1931 המכונית דורגה במקום השלישי במכירות רכב בארצות הברית.
ביוגרפיה > "ויליס-אוברלנד"

בשנת 1939 עבר פרייזר לוויליס-אוברלנד (אנ') (Willys-Overland), שהייתה במצוקה כלכלית קשה, כאשר המכירות עמדו על 16,000 יחידות בשנה.
בתקופתו של פרייזר ב"וויליס" החברה בנתה וחשפה את הרכב הצבאי החדש שלה "ג'יפ". וויליס זכתה בחוזה ממשלת ארצות הברית להקמת הג'יפ שהוגדרה "מטרה כללית" - כלי רכב צבא. הג'יפ החל לייצר בשנים 1940–1941.
בנוסף, פרייזר כיוון פיתוח מכונית חדשה במחיר זול בשם "ויליס אמריקאר" שזכתה להצלחה במכירות. כשעזב פרייזר ב-1944 עמדו מכירות שנתיות של 212 מיליון דולר לחברה.
ביוגרפיה > "גרהאם-פייג'" ו"קייזר-פרייזר"

באוגוסט 1944 פרייזר השתלט על יצרנית הרכב האמריקאי "גרהאם-פייג'" (אנ') והיה לנשיא החברה. פייזר הודיע כי החברה תחדש בייצור מכוניות לאחר מלחמת העולם השנייה עם מכונית חדשה לחלוטין שתיקרא "פרייזר". בעודו מחפש גיבוי כספי למיזם זה, פרייזר פגש את התעשיין הקליפורני הנרי ג'יי קייזר, שהייתה לו גם תוכניות לפיתוח כלי רכב לאחר מלחמת העולם השנייה. השניים הסכימו לעבוד יחד והקימו את תאגיד קייזר-פרייזר ב־25 ביולי 1945. הנרי קייזר התמנה ליושב ראש קייזר-פרייזר, ופרייזר היה לנשיא. תאגיד קייזר-פרייזר וגרהאם-פייג' הפכו לשותפים שווים. קייזר-פרייזר היה מייצר את מכונית ה"קייזר", גרהאם-פייג' בנה את דגם "פרייזר" ואת המכונות החקלאיות.
בסוף שנת 1946, "גרהאם-פייג'" הפסידה כסף ולא הצליחה לעמוד בהתחייבויותיה הכספיות לקייזר-פרייזר ובשנת 1947 מכר פרייזר את חברת המכוניות של "גרהאם-פייג'" לקייזר.
פרייזר שמר על חטיבת ציוד החקלאות אותה העביר למפעל בפנסילבניה.
חיים אישיים

פרייזר התחתן עם לוסיל פרוסט (1896–1914). נולדה להם בת יחידה, אריאל (1917–2006)
פייזר נפטר מסרטן בביתו בניופורט ב־7 באוגוסט 1971.
ראו גם

קייזר-פרייזר
הערות שוליים

↑  "ג'וזף וו. פרייזר" - תאריכי לידה ופטירה findagrave.com/memorial
↑  "ג'וזף וו. פרייזר" hemmings.com/blog/article/joseph-w-frazer
↑  איך ניתן השם "פלימות'" allpar.com/history/plymouth/plymouth-name
↑  "ג'וזף וו. פרייזר" בתאגיד מנועי גרהאם-פייג' content.time.com/time/magazine/article
↑  טרקטורים חקלאיים - פרייזר farmcollector.com/tractors/graham-paige-frazer-tractor
דגם "פרייזר", שנת 1949, על שם ג'וזף וו. פרייזר
ברוך יצחק ליפשיץ

| --- | --- |

הרב ברוך יצחק ליפשיץ, לפני 1890
 לידה:  27 ביולי 1812 ורונקי, רפובליקת פולין 
 פטירה:  18 בדצמבר 1877 (בגיל 65) 
 תקופת הפעילות:  ? – 18 בדצמבר 1877 
 
הרב ברוך יצחק ליפשיץ (י"ח באב ה'תקע"ב, 27 ביולי 1812 – י"ב בטבת ה'תרל"ח, 18 בדצמבר 1877) היה רב ופרשן המשנה, רבן של בוסקוביצה ולנדסברג, רבה הראשי של הדוכסות הגדולה של מקלנבורג-שוורין ודרשן בהמבורג. בנו של רבי ישראל ליפשיץ ומדפיס ספרו הנודע "תפארת ישראל", אליו צירף מחידושיו.
כתביו

הביא לבית הדפוס את פירושו הגדול של אביו "תפארת ישראל" על ששה סדרי משנה. חיבורו "מסגרת זהב" נספח לפירושו של אביו "תפארת ישראל" ונדפס בכל מהדורות המשניות מרובות הפירושים שמדפוס וילנא ואילך. זהו חיבורו הבולט והוא מסודר כהערות ו"הגהות" בתוך פירושו של אביו, על כל הערה הוא חתום: אב"י, שפתרונו "אמר ברוך יצחק".
בשנת 1867 הוציא לאור בהמבורג את ספרו תורת שמואל ובו דרשות לשבתות וחגים ולאירועים שונים בחיי הקהילה היהודית. הספר כתוב כולו גרמנית ורק השער והמבוא כתובים עברית.
לקריאה נוספת

יחזקאל דוקקעס, חכמי א’ה’ו’, המבורג תרס"ח, מס. 122 (עמ' 126).
משה וינשטוק, אמונה והלכה בעולם המודרני: מפעליהם והגותם של ר' ישראל ובנו ר' ברוך יצחק ליפשיץ, עבודה לשם קבלת תואר דוקטור לפילוסופיה, האוניברסיטה העברית בירושלים, תמוז תשס"ח.
שלום רוזנברג, משה וינשטוק, "כתבים של ר' ישראל ור' ברוך יצחק ליפשיץ שנעלמו מן העין", דעת 61 (תשס"ז), עמ' 97–112.
הערות שוליים

↑  לפי ערכו (פריט 52367) במפעל הביבליוגרפיה העברית ישנה גרסה אחרת לפיה נולד בדסאו.
↑  הנוסח המלא של מכתביו בפרשה זו פורסם בכתב העת הצופה מארץ הגר, שנה ד' עמ' 72–77 "רשמי זכרונות ממני א"בר", ומשם באגרות סופרים מכתבים לא-לח.
↑  אגרות מכתב סופר, ניו יורק תשס"ו, איגרת קכו.
↑  ראו עליו עוד: אור ישראל, גיליון י (שנה ג, ב), עמ' קנג.
↑  גדליה אוברלנדר, מכתב לבנו של בעל תפארת ישראל בקשר לספרי אביו, אור ישראל, גיליון י (שנה ג, ב), עמ' קנג-קנו.
↑  שו"ת מנחת אלעזר חלק א, סימן ס"ד
↑  אליעזר כ"צמאן, לדמות הגאון רבי יהושע העשיל לעווין זצ"ל, ישורון, כרך ו, ירושלים-ניו יורק, תשנ"ט, עמ' תשה.
↑  עדות הרב אהרן אליעזר אפרון, מחבר "חמשה אלפין" (וילנה תרע"ד) במבוא לספרו. מצוטט גם אצל אליעזר כ"צמאן, לדמות הגאון רבי יהושע העשיל לעווין זצ"ל, ישורון, כרך ו, ירושלים-ניו יורק, תשנ"ט, עמ' תשה.
| --- | --- |
בקרת זהויות :  NLI: 987007264785005171  GND: 1053151497  ISNI: 0000 0000 6699 3974  LCCN: no2006124222  NTA: 197800165  VIAF: 61310190   WorldCat (עם VIAF): 61310190
ג'ינט היין

| --- | --- |

 לידה:  18 בפברואר 1969 (בת 55) מינכן, גרמניה המערבית 
 מדינה:  גרמניה גרמניה
 תקופת הפעילות:  מ-1997 
 מקום לימודים:  האוניברסיטה לקולנוע וטלוויזיה של מינכן 
 בן או בת זוג:  יואכים לב 
 http://www.jeanettehain.de/
 פרופיל ב-IMDb
 
ג'ינט היין (בגרמנית: Jeanette Hain; נולדה ב-18 בפברואר 1969) היא שחקנית גרמנייה.
ביוגרפיה

היין נולדה במינכן, גרמניה ולמדה בבית ספר לקולנוע וטלוויזיה בעיר.
בשנת 1998 שיחקה לראשונה בתפקיד הראשי בסרט הטלוויזיה "Die Cellistin – Liebe und Verhängnis".
ב-2000 שיחקה בסרט "Abschied - Brechts letzter Sommer" שהוקרן בפסטיבל קאן.
בשנת 2004 שיחקה בסרט הטלוויזיה "Die Frau des Architekten" המבוסס על ספר של שטפן היים.
מ-2005 ועד 2006 שיחקה בסדרה "Bis in die Spitzen" של ערוץ Sat.1.
בשנת 2006 הופיעה בסרט "TKKG und die rätselhafte Mind-Machine" על חבורת ילדים הפותרת תעלומה.
ב-2008 גילמה את חברתו של מיכאל ברג עורך הדין בסרט נער קריאה.
בשנת 2009 גילמה את הברונית לצן בסרט "ויקטוריה הצעירה", באותה שנה שיחקה גם בסרט "הרוזנת" אודות ארז'בט באטורי.
ב-2010 שיחקה בסרט המדע הבדיוני "Transfer" ושיחקה בסרט הדרמה הביוגרפי "חשופות" מאת הבמאית הקנדית לריסה קונדראקי.
בשנת 2020 שיחקה בדמותה של בריג'יט בסדרת הטלוויזיה הצרפתית-קנדית "Mirage" שעלה לשידור בערוץ France 2 בצרפת ובערוץ Crave בקנדה.
בשנת 2021 כיכבה במיני-סדרה "לזייף את היטלר" בדמותה של אדה גרינג, בתו של פושע המלחמה הנאצי הרמן גרינג.
בשנת 2024 שיחקה בסרט הדרמה הביוגרפי "אישה צעירה והים" בתור אנה, אימה של השחיינית גרטרוד אדרלה.
חיים אישיים

היא אמא לבן ובת.
הערות שוליים

↑  Jeanette Hain Photos Photos: 'The Reader' Private Dinner At The Ma Restaurant, Zimbio (באנגלית)
| --- | --- |
בקרת זהויות :  BIBSYS: 12063356  BNE: XX1730295  BnF: cb15034175m (data)  GND: 124374204  ISNI: 0000 0001 1466 7090  LCCN: no2007048157  MusicBrainz: 1f007d8e-3f07-4d0d-a061-5f9a5057d782  NKC: pna2004259343  NTA: 272630586  VIAF: 152149066356965600736   WorldCat (עם VIAF): 152149066356965600736 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'נט סקוט

| --- | --- |

 לידה:  1864 Kincardine, קנדה 
 פטירה:  1937 (בגיל 73 בערך) Skaneateles, ארצות הברית 
 תחום יצירה:  ציור 
 
ג'נט סקוט, באנגלית: Jeannette Scott ‏ (1864–1937) הייתה ציירת אמריקאית ילידת קנדה. היא הפכה לראש המחלקה לציור באוניברסיטת סירקיוז.
ביוגרפיה

סקוט נולדה בשנת 1864 בקינקרדין, מערב קנדה.  עם מות אביה, כשהייתה בת עשרים ואחת,  היא עברה לארצות הברית שם למדה בבית הספר לעיצוב לנשים בפילדלפיה, שם היו בין הפרופסורים שלה אמילי סארטיין.  היא גם למדה באקדמיה לאמנויות של פנסילבניה .
מ-1889 עד 1894, סקוט למדה בפריז באקדמיה ז'וליאן ובאקדמיה קולרוסי. מוריה בפריז כללו את ג'וזף בלאן, גוסטב-קלוד-אטיין קורטואה ואלפונס מוכה.
סקוט הציגה את עבודותיה בארמון האמנויות היפות בתערוכה העולמית של קולומביה ב-1893 בשיקגו, אילינוי.  סקוט גם הציגה את אמנותה במועדון האמנות של בוסטון ובאקדמיה הלאומית לעיצוב בניו יורק. סקוט הייתה חברה בפדרציה האמריקאית לאמנויות. היא גם עבדה עם הוועדה הבין-אמריקאית לנשים.
בשנת 1895 הפכה סקוט לפרופסור לציור במכללה לאמנויות יפות באוניברסיטת סירקיוז. בשנת 1902 הפכה לראש מחלקת הציור, לימדה שם עד 1927, אז פרשה.
סקוט מתה ב-1937 בסקנאייטלס, ניו יורק.
הערות שוליים

↑  Jeannette Scott". Clara database. National Museum of Women in the Arts
↑  "Jeannette Scott". AskArt.
↑  Jeannette Scott". Vose Galleries.
↑  "Jeannette Scott". Skaneateles.
↑  Nichols, K. L. "Women's Art at the World's Columbian Fair & Exposition, Chicago 1893".
ג'נט מקדונלד

| --- | --- |
ג'נט מקדונלד בסרט שלוש בנות נועזות (1948)
ג'נט מקדונלד בסרט שלוש בנות נועזות (1948)
 לידה:  18 ביוני 1903 פילדלפיה, פנסילבניה, ארצות הברית
 פטירה:  14 בינואר 1965 (בגיל 61) יוסטון, טקסס ארצות הברית
 מקום קבורה:  פורסט לאון ממוריאל פארק 
 מדינה:  ארצות הברית 
 תקופת הפעילות:  1919–1959 (כ־40 שנה)
 בן או בת זוג:  ג'ין ריימונד (1937–1965) 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
ג'נט מקדונלד (Jeanette MacDonald‏;18 ביוני 1903 – 14 בינואר 1965) הייתה שחקנית קולנוע, טלוויזיה, תיאטרון וזמרת אמריקאית.
היא התפרסמה בעיקר בסרטים מוזיקליים בשנות ה-30 ושנות ה-40. כן הופיעה באופרה, רדיו ובסדרות טלוויזיה. למקדונלד הייתה השפעה על זמרות סופרנו רבות. היא שרה קטעי אופרה רבים בסרטיה.
קורות חיים

מקדונלד נולדה בפילדלפיה, הצעירה מתוך שלוש בנות. אחותה הבכורה בלוסום רוק (אנ') הייתה גם שחקנית.
ב-1919 החלה להופיע בברודוויי בתחילה בשורת מקהלה ואחר כך בתפקידים ראשיים. הופיעה שם עד 1929 שאז הופיעה במחזמר "בום בום" בתפקיד ראשי עם צוות שחקנים שכלל את ארצ'י ליץ' שהפך אחר כך לקרי גרנט.
ב-1929 החלה להופיע בסרטים שרובם היו סרטים מוזיקליים לצידם של מוריס שבלייה וקרי גרנט.
היא התפרסמה בעיקר בשמונה סרטים מוזיקליים רומנטיים בהם הופיעה לצידו של נלסון אדי (אנ'). סרטים שהיו הצלחה מסחרית ואמנותית.
מבין הסרטים האלה זכון במיוחד "קרה זה בחודש מאי" ("Maytime") ובו השיר "Will You Remember" שהפך לסימן ההיכר של הצמד הזה.
ב-1948 הופיעה בסרט המוזיקלי "שלוש בנות נועזות" לצידם של חוסה איטורבי וג'יין פאוול.
בין מקדונלד ואדי היה קשר אהבה ממושך אף על פי שהייתה נשואה לשחקן גין ריינולדס מ-1937 עד למותה.
סרטה האחרון היה "השמש העולה" מ-1949 אך היא המשיכה להופיעה באופרה, מחזות זמר, רדיו וטלוויזיה.
היא הקליטה שירים רבים וזכתה בשלוש פרסי "תקליט הזהב".
מקדולד סבלה שנים רבות ממחלת לב ומתה בביתה ביוסטון מאי ספיקת לב בגיל 61.
פילמוגרפיה חלקית

"מצעד האהבה" - (1929), עם מוריס שבלייה
"האלמנה העליזה" - (1934), עם מוריס שבלייה
"מרייטה השובבה" - (1935), עם נלסון אדי
"סן פרנסיסקו" - (1936), עם קלרק גייבל
"רוז מרי" - (1936), עם נלסון אדי
"היה זה בחודש מאי" (1937), עם נלסון אדי
"Sweethearts" ‏(1938) עם נלסון אדי
"נישאתי למלאך" - (1938), עם נלסון אדי
"The Girl of the Golden West" - (1938), עם נלסון אדי
"סרנדת ברודוויי" - (1939)
שלוש בנות נועזות - (1948), עם חוסה איטורבי
"השמש עולה" - (1949), עם לויד נולן
בן וולאס

ערך זה עוסק בכדורסלן אמריקאי. אם התכוונתם למזכיר ההגנה של בריטניה, ראו .
| --- | --- |

וולאס בשנת 2009
 לידה:  10 בספטמבר 1974 (בן 50) אלבמה שבארצות הברית
 עמדה:  סנטר
 גובה:  2.06 מטרים
 מכללה:  אוניברסיטת וירג'יניה יוניון
 דראפט:  לא נבחר, 1996
 היכל התהילה:  הוצג כשחקן בשנת 2021
 קבוצות כשחקן
 1996–1999 1999–2000 2000–2006 2006–2008 2008–2009 2009 2009–2012:  וושינגטון ויזארדס   אורלנדו מג'יק   דטרויט פיסטונס   שיקגו בולס   קליבלנד קאבלירס   פיניקס סאנס   דטרויט פיסטונס
 הישגים כשחקן
 אליפות ה-NBA‏ (2004)  4 השתתפויות במשחק האולסטאר (2003–2006)  4 זכיות בתואר שחקן ההגנה של העונה (2002, 2003, 2005, 2006)  3 בחירות לחמישיית העונה השנייה (2003, 2004, 2006)  2 בחירות לחמישיית העונה השלישית (2002, 2005)  5 בחירות לחמישיית ההגנה הראשונה (2002–2006)  בחירה לחמישיית ההגנה השנייה (2007)  מלך החסימות של ה-NBA ‏(2002)  מלך הריבאונדים של ה-NBA‏ (2002, 2003)
בן קאמי וולאס (באנגלית: Ben Camey Wallace; נולד ב-10 בספטמבר 1974) הוא כדורסלן עבר אמריקאי ששיחק בעמדות הסנטר והפאוור פורוורד. וולאס זכה ארבע פעמים בתואר שחקן ההגנה של העונה, שיא אותו הוא חולק עם דיקמבה מוטומבו ורודי גובר. נחשב בעיני רבים כשחקן הטוב ביותר בהיסטוריה שלא נבחר בדראפט ה-NBA.
בשנת 2021 הוצג בהיכל התהילה של הכדורסל.
שנותיו הראשונות

וולאס נולד באלבמה כילד עשירי מתוך 11. בתיכון הוא שיחק כדורסל, בייסבול ופוטבול.
קריירת מכללות

וולאס שיחק במכללה הקהילתית של קאיאהוגה בקליבלנד לשנתיים, בהן בלט כשחקן הגנה והעמיד ממוצעים של כ-17.0 ריבאונדים ו-6.9 חסימות למשחק. לאחר מכן הועבר לאוניברסיטת וירג'יניה יוניון מהדרג השני של ליגת המכללות NCAA, שם גם למד משפט פלילי. הוא העמיד ממוצעים של כ-13.4 נקודות ו-10.0 ריבאונדים למשחק והוביל את מכללתו למאזן 28–3.
קריירת NBA

וולאס לא נבחר בדראפט ה-NBA‏ 1996 והוחתם כשחקן חופשי בוושינגטון בולטס ב-2 באוקטובר 1996. בשנת 1999 עבר בטרייד לאורלנדו מג'יק. ב-3 באוגוסט 2000 עבר לדטרויט פיסטונס תמורת גרנט היל.
קריירת NBA > דטרויט פיסטונס

בדטרויט בלט וולאס בזכות משחק ההגנה הטוב שלו. הוא וחברו לקבוצה צ'אנסי בילאפס שימשו בתפקיד הקפטנים, והובילו את הקבוצה לזכייה באליפות בעונת 2003/2004. ב-19 בנובמבר 2004 היה מעורב בקטטה רבת משתתפים במשחק מול אינדיאנה פייסרס, בעקבותיה הורחק לשישה משחקים על ידי הנציב דייוויד סטרן. רון ארטסט, שלקח בקטטה מצד אינדיאנה, הורחק עד תום העונה. במדי דטרויט זכה וולאס ארבע פעמים בשחקן ההגנה של העונה, בשנים 2002, 2003, 2005 ו-2006, שיא משותף עם דיקמבה מוטומבו ורודי גובר. הוא גם נבחר לחמישיית ההגנה שש פעמים ומ-2001 עד 2003 הוביל את הליגה בריבאונדים ובחסימות, והיה השחקן הראשון לעשות זאת מאז מוטומבו. בנוסף, ב-2003 נבחר למשחק האולסטאר של ה-NBA. בגמר ה-NBA‏ 2004 שמר וולאס על שאקיל אוניל, והעבודה הטובה שעשה בתפקיד זה עזרה לפיסטונס לנצח את הלוס אנג'לס לייקרס 4–1 בסדרה.
קריירת NBA > שיקגו בולס

ב-3 ביולי 2006 חתם וולאס בשיקגו בולס תמורת 60 מיליון דולרים ל-4 עונות. בשנתיים בשיקגו תחת המאמן סקוט סקיילס הוא נאלץ להאבק עם פציעות ברך רבות והעמיד ממוצעים של כ-5.7 נקודות, 9.7 ריבאונדים, 1.9 אסיסטים ו-2.0 חסימות למשחק.
קריירת NBA > קליבלנד קאבלירס

בפברואר 2008 עבר בטרייד לקליבלנד קאבלירס. לאחר הטרייד שיחק וולאס ב-22 משחקים, כאשר בכולם פתח, והעמיד ממוצעים של 26.3 דקות, 4.2 נקודות, 7.4 ריבאונדים ו-1.7 חסימות למשחק, כשהוא נאלץ לשחק בעמדת הפאוור פורוורד מכיוון שהסנטר הגבוה ז'ידרונאס אילגאוסקאס פתח בעמדת הסנטר. בעונה הבאה שיחק וולאס בכ-72 משחקים בעונה הסדירה, בהם העמיד ממוצעים של 4.8 נקודות, 8.4 ריבאונדים ו-1.6 חסימות למשחק. בפלייאוף שיחק וולאס ב-12 משחקים, פתח בכולם והעמיד ממוצעים של 3.2 נקודות, 6.5 ריבאונדים ו-1.1 חסימות למשחק.
קריירת NBA > פיניקס סאנס

ב-25 ביוני 2009 עבר וולאס בטרייד לפיניקס סאנס יחד עם דארקו מיליצ'יץ', בחירת דראפט בסיבוב השני ו-500 אלף דולר תמורת הסנטר שאקיל אוניל. הוא שוחרר מפיניקס בתום העונה והפך לשחקן חופשי.
קריירת NBA > החזרה לדטרויט פיסטונס

ב-7 באוגוסט 2009 חזר וולאס לדטרויט פיסטונס תמורת כ-1.3 מיליון דולר. ב-30 באוגוסט 2010 קלט וולאס את הריבאונד ה-10,000 בקריירה, והפך לשחקן ה-34 בתולדות הליגה שעושה זאת. ב-22 בדצמבר 2010 שיחק וולאס את משחקו ה-1,000 בקריירה והפך לשחקן ה-95 שמגיע להישג זה. ב-14 בפברואר 2012 שיחק וולאס את משחקו ה-1,055 והפך לשחקן עם הכי הרבה משחקים שלא נבחר בדראפט לאחר שעקף את אייברי ג'ונסון. באותו לילה הודיע שבתום העונה יפרוש מכדורסל.
נבחרת ארצות הברית

וולאס שיחק בנבחרת ארצות הברית באליפות העולם בכדורסל 2002, והגיעה עימה למקום השישי.
חיים אישיים

בספטמבר 2011 נעצר וולאס בשל נהיגה תחת השפעת אלכוהול ונשיאת נשק ללא רישיון.
תארים והישגים

אליפות ה-NBA: ‏2004
4 הופעות במשחקי האולסטאר: 2003–2006
4 פעמים שחקן ההגנה של העונה ב-NBA‏: 2002, 2003, 2005, 2006
5 בחירות לחמישיית ההגנה הראשונה של ה-NBA
פעמיים מלך הריבאונדים של ה-NBA‏: 2002 (13 ריבאונדים למשחק), 2003 (15.4 ריבאונדים למשחק)
מלך החסימות של ה-NBA‏: 2002 (3.5 חסימות למשחק)
פעמיים מוביל הליגה בסך הריבאונדים בעונה הסדירה: 2001 (1052 ריבאונדים), 2003 (1026 ריבאונדים)
מוביל הליגה בסך הריבאונדים בהגנה בעונה הסדירה: 2001 (749 ריבאונדים)
מוביל הליגה בסך הריבאונדים בהתקפה בעונה הסדירה: 2003 (293 ריבאונדים)
מוביל הליגה בסך החסימות בעונה הסדירה: 2002 (278 חסימות)
השחקן הראשון והיחיד בהיסטוריית ה-NBA עם 1,000 ריבאונדים, 100 חסימות ו-100 חטיפות ב-4 עונות רציפות (2001–2004).
אחד משלושה שחקנים ב-NBA עם 150 חסימות ו-100 חטיפות ב-6 עונות רצופות (2001-2006, יחד עם האקים אולאג'ואן ודייוויד רובינסון).
אחד מארבעה שחקנים ב-NBA שהובילו בממוצעי הריבאונדים והחסימות במקביל באותה העונה (יחד עם כרים עבדול-ג'באר, ביל וולטון, האקים אולאג'ואן ודווייט הווארד).
השחקן הראשון שלא נבחר בדראפט ה-NBA, אך נבחר לחמישיית האולסטאר על ידי הצבעת הקהל.
ב-10 בספטמבר 2021 נכנס וולאס להיכל התהילה של הכדורסל והפך לשחקן הראשון שלא נבחר בדראפט אך נבחר להיכל התהילה.
סטטיסטיקות קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1996/1997 | וושינגטון | 34 | 0 | 5.8 | 0.348 | 0.000 | 0.300 | 1.7 | 0.1 | 0.2 | 0.3 | 1.1 |
| 1997/1998 | וושינגטון | 67 | 16 | 16.8 | 0.518 | 0.000 | 0.357 | 4.8 | 0.3 | 0.9 | 1.1 | 3.1 |
| 1998/1999 | וושינגטון | 46 | 16 | 26.8 | 0.578 | 0.000 | 0.356 | 8.3 | 0.4 | 1.1 | 2.0 | 6.0 |
| 1999/2000 | אורלנדו | 81 | 81 | 24.2 | 0.503 | 0.000 | 0.474 | 8.2 | 0.8 | 0.9 | 1.6 | 4.8 |
| 2000/2001 | דטרויט | 80 | 80 | 34.5 | 0.490 | 0.250 | 0.336 | 13.2 | 1.5 | 1.3 | 2.3 | 6.4 |
| 2001/2002 | דטרויט | 80 | 80 | 36.5 | 0.531 | 0.000 | 0.423 | 13.0 | 1.4 | 1.7 | 3.5 | 7.6 |
| 2002/2003 | דטרויט | 73 | 73 | 39.4 | 0.481 | 0.167 | 0.450 | 15.4 | 1.6 | 1.4 | 3.2 | 6.9 |
| 2003/2004 | דטרויט | 81 | 81 | 37.7 | 0.421 | 0.125 | 0.490 | 12.4 | 1.7 | 1.8 | 3.0 | 9.5 |
| 2004/2005 | דטרויט | 74 | 74 | 36.1 | 0.453 | 0.111 | 0.428 | 12.2 | 1.7 | 1.4 | 2.4 | 9.7 |
| 2005/2006 | דטרויט | 82 | 82 | 35.2 | 0.510 | 0.000 | 0.416 | 11.3 | 1.9 | 1.8 | 2.2 | 7.3 |
| 2006/2007 | שיקגו | 77 | 77 | 35.0 | 0.453 | 0.200 | 0.408 | 10.7 | 2.4 | 1.4 | 2.0 | 6.4 |
| 2007/2008 | שיקגו | 50 | 50 | 32.5 | 0.373 | 0.000 | 0.424 | 8.8 | 1.8 | 1.4 | 1.6 | 5.1 |
| 2007/2008 | קליבלנד | 22 | 22 | 26.3 | 0.457 | 0.000 | 0.432 | 7.4 | 0.6 | 0.9 | 1.7 | 4.2 |
| 2008/2009 | קליבלנד | 56 | 53 | 23.5 | 0.445 | 0.000 | 0.422 | 6.5 | 0.8 | 0.9 | 1.3 | 2.9 |
| 2009/2010 | דטרויט | 69 | 67 | 28.6 | 0.541 | 0.000 | 0.406 | 8.7 | 1.5 | 1.2 | 1.2 | 5.5 |
| 2010/2011 | דטרויט | 54 | 49 | 22.9 | 0.450 | 0.500 | 0.333 | 6.5 | 1.3 | 1.0 | 1.0 | 2.9 |
| 2011/2012 | דטרויט | 62 | 11 | 15.8 | 0.395 | 0.250 | 0.340 | 4.3 | 0.7 | 0.8 | 0.8 | 1.4 |
| קריירה | קריירה | 1088 | 912 | 29.5 | 0.474 | 0.137 | 0.414 | 9.6 | 1.3 | 1.3 | 2.0 | 5.7 |
| אולסטאר | אולסטאר | 4 | 2 | 21.5 | 0.400 | 0.000 | 0.000 | 7.0 | 0.5 | 2.0 | 1.2 | 3.0 |
↑  בשל שביתת שחקנים ב-NBA התקיימו בעונת 1998/1999 50 משחקים בלבד
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2002 | דטרויט | 10 | 10 | 40.8 | 0.475 | 0.000 | 0.436 | 16.1 | 1.2 | 1.9 | 2.6 | 7.3 |
| 2003 | דטרויט | 17 | 17 | 42.5 | 0.486 | 0.000 | 0.446 | 16.3 | 1.6 | 2.5 | 3.1 | 8.9 |
| 2004 | דטרויט | 23 | 23 | 40.2 | 0.454 | 0.000 | 0.427 | 14.3 | 1.9 | 1.9 | 2.4 | 10.3 |
| 2005 | דטרויט | 25 | 25 | 39.2 | 0.481 | 0.000 | 0.461 | 11.3 | 1.0 | 1.7 | 2.4 | 10.0 |
| 2006 | דטרויט | 18 | 18 | 35.7 | 0.465 | 0.000 | 0.273 | 10.5 | 1.7 | 1.3 | 1.2 | 4.7 |
| 2007 | שיקגו | 10 | 10 | 36.9 | 0.566 | 0.000 | 0.500 | 9.5 | 1.4 | 1.5 | 1.7 | 8.7 |
| 2008 | קליבלנד | 13 | 13 | 23.4 | 0.515 | 0.000 | 0.350 | 6.5 | 1.2 | 0.6 | 1.1 | 3.2 |
| 2009 | קליבלנד | 14 | 0 | 12.6 | 0.615 | 0.000 | 0.000 | 2.7 | 0.3 | 0.3 | 0.3 | 1.1 |
| קריירה | קריירה | 130 | 116 | 34.8 | 0.482 | 0.000 | 0.418 | 11.2 | 1.3 | 1.5 | 1.9 | 7.2 |
הערות שוליים

↑  ‏בן וואלאס נעצר, ייכנס ל-5 שנים בכלא?, באתר nrg‏, 29 בספטמבר 2011
| נבחרת ארצות הברית – אליפות העולם בכדורסל 2002 (מקום שישי) |
| --- | --- | --- |
|  1  •  2  •  3  •  4 פינלי •  5 ב. דייוויס •  6 א. מילר •  7 אוניל •  8 א. דייוויס •  9 פירס •  10 ר. מילר •   11 מריון •  12 ויליאמס • 13 וולאס •  14 ברנד • 15 לפרנץ • מאמן: קארל |  1  •  2  •  3  •  4 פינלי •  5 ב. דייוויס •  6 א. מילר •  7 אוניל •  8 א. דייוויס •  9 פירס •  10 ר. מילר •   11 מריון •  12 ויליאמס • 13 וולאס •  14 ברנד • 15 לפרנץ • מאמן: קארל | ארצות הברית |
| --- | --- |
בקרת זהויות :  ISNI: 0000 0003 5619 4417  LCCN: no2011147730  SNAC: w6zx7ggj  VIAF: 180551490   WorldCat (עם VIAF): 180551490
ברנדון נייט

| --- | --- |

נייט בשנת 2019
 לידה:  2 בדצמבר 1991 (בן 32) מיאמי שבפלורידה
 עמדה:  רכז, קלע
 גובה:  1.88 מטר
 מכללה:  אוניברסיטת קנטקי (2010–2011)
 דראפט:  בחירה שמינית, 2011 דטרויט פיסטונס
 קבוצות כשחקן
 2011–2013 2013–2015 2015–2018 2018–2019 2019–2020 2020   2021   2021–:  דטרויט פיסטונס מילווקי באקס פיניקס סאנס יוסטון רוקטס קליבלנד קאבלירס דטרויט פיסטונס   סו פולס סקייפורס   דאלאס מאבריקס
 הישגים כשחקן
 חמישיית הרוקיז של העונה‏ (2012)
ברנדון עמנואל נייט (באנגלית: Brandon Emmanuel Knight; נולד ב-2 בדצמבר 1991) הוא כדורסלן אמריקאי, המשחק בעמדות הרכז והקלע.
תיכונים ומכללות

נייט נולד במיאמי שבפלורידה, וגדל בפורט לודרדייל הסמוכה. בשנתו השלישית בתיכון בו למד, "פיין קרסט", הוביל נייט את קבוצתה לזכייה באליפות התיכונים של פלורידה, תוך שהוא מעמיד ממוצעים של 31.8 נקודות, 8.2 ריבאונדים ו-5.6 אסיסטים למשחק. בסיום העונה הוכרז נייט כ"שחקן התיכונים המצטיין של פלורידה" (Florida's Mr. Basketball). בשנתו האחרונה בתיכון נפצע נייט במהלך חצי גמר אליפות התיכונים, שאחריו הפסידה הקבוצה במשחק הגמר. ממוצעיו של נייט בעונה זו עמדו על 32.5 נקודות, 8.6 ריבאונדים ו-4 אסיסטים למשחק, ובסיום העונה זכה בתואר "שחקן התיכונים המצטיין" בפעם השנייה ברציפות. כמו כן זומן נייט להשתתף במשחק מקדונלד'ס אול-אמריקן, ואף קלע את סל הניצחון במשחק.
לאחר לימודיו התיכוניים בחר נייט ללמוד באוניברסיטת קנטקי. בעונת הפרשמן שלו, הוביל נייט את הקבוצה עד פיינל פור טורניר אליפות המכללות. במשחק חצי הגמר נגד אוניברסיטת קונטיקט קלע נייט 17 נקודות, אך קבוצתו הפסידה לאלופה שבדרך בתוצאה 55–56.
לאורך אותה עונה קלע נייט 17.3 נקודות למשחק, ונכלל ב"חמישיית העונה של המחוז הדרום-מערבי" (All-SEC first team). בסיום עונתו הראשונה במכללה הודיע נייט כי יעמיד עצמו לבחירה בדראפט ה-NBA.